laion/Wikipedia-Exotic huggingface dataset:
SAP Concur

SAP Concur (לשעבר: Concur Technologies) היא חברת SaaS אמריקאית, המספקת שירותי נסיעות וניהול הוצאות לעסקים. מטה החברה שוכן בבלוויו, וושינגטון. בספטמבר 2014 הודיע סאפ על רכישת קונקור עבור 8.3 מיליארד דולר במזומן על מנת לחזק את תחום מחשוב הענן. SAP Concur הוקמה על ידי סטיב סינג. בראשות החברה עומד כיום מייק אברהרד. מטה החברה נמצא בבלוויו, וושינגטון, ומשרדים נוספים באדן פרארי, בסנט לואיס פארק, מינסוטה, אלן, טקסס, וינה, וירג'יניה, בארצות הברית, כמו גם באסיה, אוסטרליה ואירופה. SAP התקשרה בהסכם לרכישת Concur Technologies תמורת 8.3 מיליארד דולר. הרכישה הושלמה ב־4 בדצמבר 2014. בשנת 2016 רכשה קונקור את חברת Hipmunk, חברת סטארטאפ המציעה אתר חיפוש טיסות ומלונות. במהלך תדריך באוגוסט 2018 הודיע משרד ההגנה כי הוא משתף פעולה עם SAP Concur לעדכון מערכת הנסיעות של הצבא הפעיל והמילואים. הפלטפורמה נחשבת לאחת המובילות מסוגה בעולם והיא מציעה שני מודולים מרכזיים: מודול ההוצאות ומודול נסיעות במערכת אחת. לפלטפורמה מיליוני משתמשים ועשרות אלפי לקוחות בעולם, בדגש על ארגונים וחברות גלובליות. מבין לקוחותיה בעולם: IBM,‏ Cisco,‏ ServiceNow,‏ VMware,‏ AIG, אריקסון, סקייפ, טוויטר, Salesforce.com,‏ ג'יי פי מורגן צ'ייס, קוקה-קולה, הצלב האדום האמריקאי, מרכזים רפואיים ובתי חולים, אוניברסיטאות אמריקאיות מובילות ועוד. Amadeus IT Group Chrome River Technologies Coupa Egencia Expedia Group's Corporate Travel Expensify Lola.com Sabre Getthere TripActions Webexpenses Botmatic solution שירות כלכליסט, עסקת ענק: SAP רוכשת את קונקור ב-7.3 מיליארד דולר, באתר כלכליסט, 19 בספטמבר 2014 Christine Lagorio-Chafkin, A Look at the Latest Travel-Search Acquisition, Inc.com, ‏2016-09-14 (באנגלית) טוני מלינקוביץ', לראשונה: פלטפורמת SAP קונקור תשווק בישראל, באתר TECH-IL, ‏2020-10-12
דחיסת קבצים

דחיסת קבצים (באנגלית: Compression) היא תהליך של דחיסת נתונים, המשמש להפחתת גודלו של קובץ כך שיתפוס פחות מקום מאשר בצורתו המקורית. תהליך הדחיסה מבוצע על ידי תוכנה ייעודית כגון: WinZip, WinRAR. הדחיסה שימושית כאשר יש לאחסן את הקובץ על אמצעי גיבוי, לשדר אותו בקו תקשורת וכדומה. הדחיסה חוסכת נפח אחסון בעת גיבוי וזמן העברה בעת שידור בקו תקשורת. כדי להשתמש בקובץ דחוס יש לפרוס אותו, כלומר לעשות את הפעולה ההפוכה לפעולת הדחיסה ולהחזירו למצבו המקורי. לפעולת הדחיסה והפריסה משמשות תוכנות שנועדו למטרה זו. ישנם מנופים שונים להכנסת קובץ למדחס, וכל אחד מהם יוצר קובץ דחוס מסוג אחר. תוכנות דחיסה מודרניות יודעות לטפל גם בקבצים שנדחסו על ידי תוכנות אחרות. יעילותה של תוכנית הדחיסה מושפעת מאוד מסוג הקובץ הנדחס. בקבצים מסוגים שונים, כגון קבצים גרפיים מסוג PNG ,GIF ,JPEG, הנתונים מוחזקים דחוסים מלכתחילה, כך שלתוכנית הדחיסה השפעה מועטה ביותר על נפח הקובץ. בקבצים מפורמט שאינו דחוס מלכתחילה, כגון קבצים גרפיים מסוג מפת סיביות (BMP), קובצי טקסט ומסדי נתונים, הדחיסה עשויה לצמצם את נפח הקובץ במידה רבה מאוד. תוכנות הדחיסה מספקות מידע על מידת הצלחתן, ומציינות מה נפחו של הקובץ הדחוס יחסית לנפחו של הקובץ המקורי. בנוסף לפונקציה העיקרית, של דחיסה ופריסה, מספקות תוכנות אלה פונקציות נוספות: יצירת ארכיב - הקובץ הדחוס מכיל בתוכו קבצים רבים, ואחסונם בקובץ אחד מאפשר הפצה נוחה שלהם. יצירת קובץ לפריסה עצמאית - SFX (בסיומת exe במערכת ההפעלה חלונות). בדחיסה רגילה של תוכנת דחיסה, כדי לפרוס את הקובץ יש להשתמש מחדש בתוכנה לפריסה. מצב זה אינו נוח כאשר הקובץ הדחוס נועד למשלוח למחשב אחר, שבו לא בהכרח מותקנת תוכנת הדחיסה. יצירת קובץ לפריסה עצמאית פותר בעיה זו, משום שהוא קובץ exe, שהפעלתו פורסת אותו. החיסרון הוא שפתיחת הקובץ מוגבלת רק למערכת ההפעלה בה הוא נוצר. זאת לעומת קובץ דחוס רגיל, שלרוב ניתן לפרוס אותו על גבי מערכות הפעלה שונות. הצפנה - הצפנת הקובץ או נעילתו באמצעות סיסמה, כך שרק משתמש מורשה יוכל לפרוס אותו. פיצול - פיצול של הקובץ הדחוס לקבצים אחדים בגודל נדרש, למשל לשם אחסון הקובץ הדחוס על־גבי דיסקטים. גיבוי - מכיוון שתוכנות אלו שומרות מספר רב של קבצים באופן דחוס הן יעילות לגיבוי, וחלקן מאפשרות לגבות את הקבצים שבארכיב, לפי פרמטרים שונים כמו שינוי קובץ, תאריך אחרון לשינוי, תכונת ארכיב של הקובץ (דלוקה או כבויה), ועוד. WinZip WinRAR gzip
ליל המסכות 3: עונת המכשפה

ליל המסכות 3: עונת המכשפה (באנגלית: Halloween III: Season of the Witch) הוא הסרט השלישי בסדרת סרטי האימה ליל המסכות, אשר יצא בשנת 1982 ונכתב ובוים על ידי טומי לי וואלס, ג'ון קרפנטר ודברה היל אשר יצרו גם את הסרטים הקודמים בסדרה. בניגוד לסרטים הקודמים בסדרה סרט זה לא כולל את דמותו של מייקל מאיירס זאת לאחר שההצלחה המסחרית והביקורות כלפי הסרט הקודם היו פושרות. אך דמותו של מייקל חזרה בסרט הרביעי בסדרה. בניגוד לסרטים הקודמים בסדרה סרט זה שונה בעלילתו ומתייחס לסרטים הקודמים בסדרה כאל סרטים בדיוניים אף על פי שהסרט מכונה בשם "ליל המסכות 3". בניגוד לסרטים הקודמים הסרט מתרחק מז'אנר הסלאשר אשר אפיין את הסרטים הקודמים ומתאפיין יותר בז'אנר העל טבעי והמתח. יוצרי הסדרה אמרו כי מה שמשותף לסדרת הסרטים הוא נושא ליל כל הקדושים וזה המוטיב אשר יוצר מתווה לסרטים בסדרה כאשר כל סרט מכיל תפאורה, דמויות וסיפור בהתאם. בעקבות הביקורות על הסרט הקודם רמת האלימות והסצנות הגרפיות בסרט זה מותנה אך עדיין הסרט כלל את נושא האלימות והמוות. גם הקו המנחה של סרט זה הוא אלימות כנגד צעירים. הסרט גרף 14.4 מיליון דולר בארצות הברית והיה לסרט שהצליח הכי פחות מסחרית מכל סרטי ליל כל הקדושים שיצאו באותה תקופה ובנוסף גם ספג ביקורות שליליות. אך למרות הביקורות השליליות הסרט עם השנים הפך לקלאסיקה וקיבל עדת מעריצים גדולה. במרכז העלילה- מסכות על-טבעיות שנועדו להרוג את כל החובשים אותן בו זמנית בליל כל הקדושים. רופא אלכוהוליסט ובת של אחד הקורבנות יוצאים לחקור את המקור במפעל. עם יציאתו הסרט שודר ב-1,297 בתי קולנוע שונים בארצות הברית והרוויח 6,333,259 דולר שבוע לאחר צאתו. בסך הכל הסרט גרף רווח של 14.4 מיליון דולר אך היה לסרט שהכי פחות הצליח מבין כל סרטי ליל כל הקדושים שיצאו באותה תקופה. טום אטקינס בתפקיד ד"ר דניאל שאליס סטייסי נלקין בתפקיד אלי גרימברידג ' דן או'הרליהי בתפקיד קונאל קוקרן מייקל קארי בתפקיד ראפרטי מיצר ראלף בתפקיד באדי קופר ג'יידן ברבור בתפקיד בטי קופר בראד שקטר בתפקיד באדי קופר, ג'וניור. גארן סטפנס בתפקיד מארג' גוטמן אל ברי בתפקיד הארי גרימברידג' וונדי וסברג בתפקיד טדי אסקס סמית' בתפקיד וולטר ג'ונס ננסי קייס בתפקיד לינדה שאליס ג'ונתן טרי בתפקיד סטארקר מיידיי נורמן בתפקיד האחות אגנס פדי אדוארדס כפקיד ג'ושוע ג'ון מילר בתפקיד ווילי שאליס מישל ווקר בתפקיד בלה שאליס דיק וורלוק כמתנקש אנדרואיד ניק קאסל בתפקיד מייקל מאיירס (קטעים שהוצגו מהסרטים הקודמים, לא קיבל קרדיט עליהם) ג'יימי לי קרטיס כקולה של הכרוז העוצר / קולו של נציג שירותי הטלפון / לורי סטרודה (בנוסף גם הופיעה בקטעים שהוצגו מהסרטים הקודמים אך לא קיבלה קרדיט) אתר האינטרנט הרשמי של ליל המסכות 3: עונת המכשפה "ליל המסכות 3: עונת המכשפה", במסד הנתונים הקולנועיים IMDb (באנגלית) "ליל המסכות 3: עונת המכשפה", באתר נטפליקס "ליל המסכות 3: עונת המכשפה", באתר AllMovie (באנגלית) "ליל המסכות 3: עונת המכשפה", באתר Rotten Tomatoes (באנגלית) "ליל המסכות 3: עונת המכשפה", באתר Box Office Mojo (באנגלית) "ליל המסכות 3: עונת המכשפה", באתר Metacritic (באנגלית) "ליל המסכות 3: עונת המכשפה", באתר אידיבי "ליל המסכות 3: עונת המכשפה", במסד הנתונים הקולנועיים KinoPoisk (ברוסית) Halloween III: Season of the Witch, 1982-10-22, נבדק ב-2020-10-30
הנשיא (סרט, 2015)

הנשיא (ברוסית: Президент) הוא סרט רוסי תיעודי באורך מלא בהפקת העיתונאי ולדימיר סולוביוב, המספר על חמש עשרה שנות שלטונו הראשונות של נשיא הפדרציה הרוסית, ולדימיר פוטין והאירועים שהתרחשו ברוסיה ובעולם באותה תקופה. הסרט מכסה את התקופה מאוגוסט 1999 עד 2014 כולל ומספר על הדרך שעברו רוסיה והנשיא לאורך השנים. בסרט, נשיא הפדרציה הרוסית ולדימיר פוטין, עונה לשאלותיו של ולדימיר סולוביוב, מדבר על אירועי חמש עשרה השנים האחרונות - המלחמה בצ'צ'ניה ודגסטן, טביעת הצוללת קורסק, פיגועי הטרור ב-11 בספטמבר 2001 בארצות הברית, פיגועי הטרור בדוברובקה ובסלאן, המלחמה בעיראק, נאומו של פוטין בשנת 2007 במינכן, הסכסוך המזוין בדרום אוסטיה בשנת 2008, המשברים הכלכליים של 2008 ו-2014, עצרת האופוזיציה בכיכר בולוטנאיה ובשדרות סחרוב, יברומאידן, אולימפיאדת סוצ'י, סיפוח קרים לרוסיה ואירועים אחרים. חשיבות תפקידו של ולדימיר פוטין בהיווצרות רוסיה המודרנית בחמש עשרה שנות שלטונו כנשיא וראש ממשלת הפדרציה הרוסית באה לידי ביטוי בסרט זה. בנוסף מוצא ראיוונות של ולדימיר סולוביוב, לא רק עם ולדימיר פוטין עצמו, אלא גם עם אישים שהכירו את פוטין כמו איש העסקים ולדימיר פוטנין, חבר הדומה הששית אלכסנדר פטרוב, נשיא קזחסטן נורסולטן נזרבייב, המנצח ולרי גרגייב, הסופר זכר פרילפין וחבר תא כתבי הקרמלין אנדריי קולסניקוב. פרשנים אופוזיציונרים ונייטרליים, כמו ראש הממשלה דמיטרי מדבדב, לא מצאו מקום בסרט. על פי חברת TNS Gallup Media, כ-39.1% מתושבי מוסקבה מעל גיל שמונה עשרה צפו בסרט ביום שידורו בטלוויזיה. זמן לא רב לפני כן, סרט רוסי נוסף, קרים. הדרך למולדת מאת אנדריי קונדראשוב שודר ברשת המתחרה. לפיכך, שני הסרטים הללו הפכו לפופולריים ביותר בעונת הטלוויזיה 2015. דובר הנשיא דמיטרי פסקוב כינה את הסרט "מבריק" והמליץ לכולם לצפות בו. "הנשיא", במסד הנתונים הקולנועיים IMDb (באנגלית) "הנשיא", במסד הנתונים הקולנועיים KinoPoisk (ברוסית) הנשיא, סרטון באתר יוטיוב "Президент". Фильм Владимира Соловьёва Что было и чего не было в фильме о Владимире Путине "Русская служба BBC", 27.04.2015 "TNS: фильм "Президент" посмотрели около 39,1% москвичей". רי"א נובוסטי. 27 באפריל 2015. נבדק ב-2015-04-27. {{cite web}}: (עזרה) "Фильм «Крым. Путь на Родину» посмотрели 3 миллиона москвичей". «רי"א נובוסטי». 16 במרץ 2015. נבדק ב-2015-03-16. {{cite web}}: (עזרה) "Вопрос-Ответ. О чём фильм-интервью «Президент»". Аргументы и факты. 27 באפריל 2015. נבדק ב-2015-04-27. {{cite web}}: (עזרה)
בליקנזאורוס

בליקנזאורוס (שם מדעי: Blikanasaurus) הוא סוג של דינוזאור זאורופוד פרימיטיבי בעל דמיון לפרוזאורופוד. הוא חי במשך הטריאס העליון, לפני 210 מיליון שנה מזמננו. משמעות שמו היא: "הלטאה של הרי בלינקה" (Blikana mountain), בה התגלו מאובניו בתצורת אליוט (אנ'), בכף המזרחי שבדרום אפריקה. הממצאים היחידים שנתגלו מהבליקנזאורוס הם שרידי כפות רגליים ואצבעות, אם כי ייתכן שאגן שהתגלה במדינה החופשית משתייך לסוג. הסוג הוגדר ב-1985 וכלל מין יחיד - Blikanasaurus cromptoni, הקרוי על החוקר האמריקאי אלפרד ו. קרומפטון (A.W. "Fuzz" Crompton), שהוביל משלחות רבות לדרום אפריקה. דינוזאור זה היה מהפרימיטיביים שבזאורופודים האמיתיים והיה קטן יחסית, באורך מוערך של שלושה עד חמישה מטרים. ישנם הבדלים קלים יחסית בין הפרוזאורופודים לזאורופודים האמיתיים והעיקרי מביניהם הוא המבנה החזק יותר של עצמות הרגליים והאגן, אשר עזרו לתמוך בגוף גדול וכן יציבה על ארבע בהתאם לכך. ייתכן שהיה קרוב למלנורוזאוריים, המפותחים שבפרוזאורופודים, שחלקם התגלו בדרום אפריקה. עם זאת, הוא קרוב יותר למשפחת הזאורופודים לסמזאוריים. מספר חוקרים מגדירים אותו כשייך למשפחה עצמאית - Blikanasauridae, לצד סוגים קרובים, אך לא כל החוקרים מסכימים על קיומה ורואים בה מוטלת בספק. בליקנזאורוס, באתר האנציקלופדיה של החיים (באנגלית) בליקנזאורוס, באתר GBIF (באנגלית)
ברכיפודוזאורוס

ברכיפודוזאורוס (שם מדעי: Brachypodosaurus; מילולית: "לטאה קצרת-פנים") הוא סוג של דינוזאור בעל אגן דמוי-עוף המוטל בספק. הוא התגלה בתצורת למטו (אנ') שבהודו. הוא התקיים בסוף הקרטיקון בתור המאסטריכט לפני 66 מיליון שנה, סמוך להכחדת הקרטיקון הגדולה. המאובנים שנמצאו מדינוזאור זה מורכבים מממצא יחיד שאותר ליד ג'אבלפור וב-1934 החוקר ההודי דהירנדרה כישור צ'אקראווארטי (אנ') מאוניברסיטת בנראס ההינדית שבואראנסי, אוטר פרדש העניק לדינוזאור את שמו, בהתבסס על הגולגולת הקטנה שלו. שם המין היחיד בסוג, Brachypodosaurus gravis פירושו בלטינית: "כבד". בכך הפך צ'אקראווארטי למקומי הראשון שנתן שם לדינוזאור. מהדינוזאור השתמרה רק עצם זרוע באורך מטר, אשר המבנה שלה התאים לצורת המבנה של הסטגוזאורים. עם זאת מאפיינים במבנה שלה שלא התאים למבנה של סטגוזאור וייתכן שהייתה שייכת לסוג הקרוב לאנקילוזאורים, קרוביהם של הסטגוזאורים. בכל מקרה הסוג נחשב לנתון בספק מאחר שהשרידים שלו היו מעטים כל כך מכדי להגדירו. בכך הוא דומה לסוג נוסף של סטגוזאור הודי - הדרוידוזאורוס, שבמקור נחשב בכלל לפליוזאור. ברכיפודוזאורוס, באתר GBIF (באנגלית)
ברסבולדיה

ברסבולדיה (שם מדעי: Barsboldia) הוא סוג של דינוזאור בעל "מקור-ברווז" ממשפחת ההדרוזאוריים שחי בתור הקרטיקון במונגוליה לפני 70 מיליון שנה מזמננו. הסוג נקרא כך על שם החוקר המונגולי רינחן ברסבולד (אנ'). הממצאים שלו כללו כמה חוליות גב, כמה צלעות ומאגן חלקי שהתגלו בתצורת נמגט (אנ') שבמדבר גובי, מונגוליה. הסוג תואר בידי החוקרות טרזה מריאנסקה (אנ') והלצ'קה אוסמולסקה (אנ'). מאפייני הדינוזאור כללו מספר חוליות גבוהות דמויות זיזים שאולי יצרו מפרש נמוך ובמבנה שלו הוא דמה להיפקרוזאורוס, אליו שייכו אותו בעבר. עם זאת החוליות של הזנב היו שונות מעט, כשחלק מהחוקרים רואים בזה סימן לזקנה ותו לא. היה זה דינוזאור גדול והחוקר גרגורי ס. פאול העריך את האורך שלו בעשרה מטרים ואת משקלו ב-5 טונות. בדומה לקרוביו הוא היה בעל לסת מוארכת ורחבה בעלת שיניים טוחנות רבות, שעזרו לו לטחון צמחייה קשה. משייכים את הדינוזאור לקבוצה זאורולופיים, הקרובים לזאורולופוס, שגם הוא חי במזרח אסיה באותה תקופה. הברסבולדיה מופיע בסדרה כוכב פרהיסטורי לצד דינוזאורים נוספים כמו התריזינוזאורוס והטרבוזאורוס. מדיה וקבצים בנושא ברסבולדיה בוויקישיתוף ברסבולדיה, באתר GBIF (באנגלית)
GoldenEye 007 (משחק וידאו, 1997)

GoldenEye 007 הוא משחק ירי בגוף ראשון אשר יצא לשווקים ב-25 באוגוסט 1997. את המשחק פיתחה חברת Rare Limited (אנ'). המשחק הופץ על ידי חברת נינטנדו עבור קונסולת המשחק נינטנדו 64. המשחק מבוסס על סרט הקולנוע הבריטי-אמריקאי משנת 1995 "גולדן איי" בזיכיון הסרטים של ג'יימס בונד. במשחק ישנה אפשרות לשחק כשחקן יחיד או לשחק במצב מרובי משתתפים. בחלק של המשחק המיועד לשחקן יחיד השחקן משחק את סוכן שירות הביון החשאי הבריטי ג'יימס בונד אשר מנסה למנוע מארגון פשע להפעיל נשק לוויני מיוחד על לונדון. במצב מרובי משתתפים יכולים להשתתף בו זמנית עד ארבעה שחקנים שונים המתחרים זה בזה. המשחק נחשב למשחק חשוב בתולדות משחקי הירי בגוף ראשון, משום שהיה המשחק הראשון בז'אנר שהוכיח שמשחקים בז'אנר זה מסוגלים להצליח במיוחד גם בקונסולות משחק ולא רק במחשב האישי. כמו כן, הוא היה המשחק הראשון בז'אנר שהחל את המעבר מהגישה הסטנדרטית של משחקי פנטזיה בסגנון דום, לסגנון מציאותי יותר. בנוסף לכך, המשחק היה מראשוני משחקי הווידאו בקונסלות שהכיל מצב Deathmatch רב-משתתפים. המשחק מצוטט לעיתים רבות כאחד ממשחקי הווידאו הגדולים בכל הזמנים. "GoldenEye 007", במסד הנתונים הקולנועיים IMDb (באנגלית) Jon Jordan (8 ביוני 2007). "The Restless Vision Of Martin Hollis, The Man With The GoldenEye". Gamasutra. ארכיון מ-3 במרץ 2016. נבדק ב-23 בינואר 2018. {{cite web}}: (עזרה) Frank Cifaldi (1 בספטמבר 2006). "The Gamasutra Quantum Leap Awards: First-Person Shooters". Gamasutra. ארכיון מ-6 ביוני 2011. נבדק ב-28 באוגוסט 2011. {{cite web}}: (עזרה) ערך זה הוא קצרמר בנושא משחקים. אתם מוזמנים לתרום לוויקיפדיה ולהרחיב אותו.
בורוגוביה

בורוגוביה (שם מדעי: Borogovia) הוא סוג של דינוזאור ממשפחת הטרודוניים שחי במשך הקרטיקון העליון שלפני 70 מיליון שנה במונגוליה. במראהו היה קרובם של הזאורורניתוידיז, ובעבר נחשב למין שלו אך הופרד עקב בדיקות חדשות בממצאיו. המאובנים של הבורוגווייה התגלו בשנת 1971 בתצורת נמגט (אנ') שבמדבר גובי במחוז אומנוגובי במונגוליה בידי משלחת פולנית-מונגולית ותוארו בידי הפלאונטולוגית הלצ'קה אוסמולסקה (אנ') ב-1987. את השם הדינוזאור קיבל מהדמיון ליצורים הבדיוניים "בורוגווים" (borogoves), מתוך שירי הג'ברווקי, מהספר הרפתקאות אליס בארץ הפלאות של לואיס קרול. הממצאים שלו היו מועטים וכללו בעיקר את מפרקי כף הרגל, עצמות ירך ומספר אצבעות. אורך עצם הטיבוריסי שנמצאה הגיעה ל-28 סנטימטרים, אורך הדינוזאור הכולל הגיע לשני מטרים בקירוב ומשקלו כ-20 קילוגרם. הוא היה צייד זריז שאולי כוסה בנוצות וניזון מטרף קטן כמו לטאות ויונקים שתפס. מבנה האצבעות שלו היו כפופות מעט והזכירו מבנה של יען, כשהאצבע השנייה הייתה ארוכה וחזקה בהרבה מהאצבע השלישית המנוונת יותר, ככל הנראה להתאמה לריצה מהירה. מדיה וקבצים בנושא בורוגוביה בוויקישיתוף בורוגוביה, באתר האנציקלופדיה של החיים (באנגלית) בורוגוביה, באתר GBIF (באנגלית)
ראלף בלאמי

ראלף בלאמי (באנגלית: Ralph Bellamy;‏ 17 ביוני 1904 – 29 בנובמבר 1991) היה שחקן קולנוע, טלוויזיה ותיאטרון אמריקאי שהקריירה שלו השתרעה על שישה עשורים בתיאטרון, קולנוע וטלוויזיה בתפקידים ראשיים ומשניים. נולד בשיקגו בשם ראלף רקספורד בלאמי. בגיל 15 עזב את הבית והקים להקת שחקנים משלו. הוא החל להופיע על הבמה ב-1927 וב-1931 הופיע לראשונה בקולנוע בסרט "הסוד השישי" עם קלארק גייבל וג'ין הארלו". ב-1932 הופיע בסרט "רבקה מחוות סאניברוק" ב-1934 הופיע בסרט "ספיטפייר" וב-1935 ב"הלדוראדו". ב-1937 הופיע בסרט "האמת האיומה" לצידם של קלארק גייבל ואיירין דאן והיה מועמד לפרס אוסקר לשחקן המשנה הטוב ביותר. ב-1940 הופיע בסרט "נערתו ששת" לצידם של קרי גרנט ואיירין דאן. הוא שיחק בארבעה סרטים בתפקיד הבלש אלרי קווין. ב-1941 הופיע בסרט האימה "הזאב". ב-1955 הופיע בסרט "משפטו של בילי מיטשל" לצדו של גרי קופר. בלאמי גילם ארבע פעמים את הנשיא פרנקלין דלאנו רוזוולט: במחזה "זריחה בקמפובלו", עליו הוענק לו פרס טוני על הביצוע הטוב ביותר על ידי שחקן ראשי במחזה ב-1957. ב-1960 הופיע בסרט "זריחה בקמפובלו" בתור הנשיא רוזוולט לצידה של גריר גרסון ששיחקה את אשתו. המחזה מתאר את התקופה הקשה של רוזוולט בעת שלקה בפוליו בבית הנופש שלו בקמפובלו, קנדה. לשם זה ביקר פעמים רבות במרכזי שיקום לחולים משותקים. בסדרת הטלוויזיה "רוחות מלחמה" (1983), שעליה היה מועמד לפרס אמי. בסדרת הטלוויזיה "מלחמה וזיכרון" (1988). ב-1968 הופיע בסרט האימה "תינוקה של רוזמרי" בתור רופא חורש מזימות. ב-1983 הופיע בסרט "משנה מקום משנה מזל" לצידם של דן אקרויד ואדי מרפי. סרטו האחרון היה "אישה יפה" (1990) לצידם של ריצ'רד גיר וג'וליה רוברטס. ב-1984 הוענק לו פרס מפעל חיים מטעם גילדת שחקני המסך. ב-1986 הוענק לו פרס אוסקר לשם כבוד על תרומתו הייחודית למקצוע המשחק. יש לו כוכב בשדרת הכוכבים של הוליווד וכוכב ב"שביל הכוכבים" בפאלם ספרינגס. רבקה בחוות סאניברוק (1932) שדים מעופפים (1933) ספיטפייר (1934) הלדורדו (1935) האמת האיומה (1937) נערתו ששת (1940) אלרין קווין בלש ראשי (1940) הזאב (1941) זריחה בקמפובלו (1960) המקצוענים (1966) תינוקה של רוזמרי (1968) "נשות הרופאים" (1971) "האנטר" (1977) משנה מקום משנה מזל (1983) אישה יפה (1990) מדיה וקבצים בנושא ראלף בלאמי בוויקישיתוף ראלף בלאמי, במסד הנתונים הקולנועיים IMDb (באנגלית) ראלף בלאמי, באתר AllMovie (באנגלית) ראלף בלאמי, במסד הנתונים הקולנועיים KinoPoisk (ברוסית) ראלף בלאמי, באתר Discogs (באנגלית) ראלף בלאמי, באתר "Find a Grave" (באנגלית) ראלף בלאמי, באתר אנציקלופדיה בריטניקה (באנגלית)
קבוצת הנציצים

נציץ (הידוע גם כמיקה, Mica, בלעז) היא קבוצה של מינרלים השייכים לקבוצת המינרלים הפילוסיליקטיים (סיליקטים במבנה בצורת לוחיות), המכילים כמויות משתנות של אלומיניום, ברזל, מגנזיום, ליתיום, נתרן סידן ואשלגן. התכונה הבולטת של המינרלים בקבוצת הנציצים היא פצילותם המושלמת לצורה של לוחיות או "קשקשים". הלוחיות ניתנות לכיפוף והן אלסטיות. שם קבוצת המינרלים בעברית, כמו גם השם בלועזית, "מיקה" (בלטינית micare - לנצנץ), מתייחס לתכונה של הנציץ (בעיקר בקשקשים קטנים): לנצנץ. מחקר קריסטלוגרפי של הנציצים בעזרת קרני רנטגן גילה כי הם בנויים מלוחות זעירים ברוחב של מספר אנגסטרם. כל לוח בנוי משלוש שכבות. השכבה העליונה והתחתונה בנויות מטטרהדרונים של סיליקה (SiO4). שלושה מתוך ארבעת אטומי החמצן שבסיליקה נמצאים במישור השכבה ומתחברים לאטומי חמצן של הטטרהדרונים האחרים באותה שכבה ויוצרים בכך רשת של משושים. אטום החמצן הרביעי בסיליקה מתקשר עם שכבת הביניים (כלומר "מצביע" למעלה בשכבה התחתונה ו"מצביע" למטה בשכבה העליונה). שכבת הביניים הם אוקטהדרונים (גופים בעלי שמונה מישורים) שבמרכזם מגנזיום וברזל או אלומיניום המוקפים באטומים של חמצן או בקבוצת ההידרוקסיל (OH). אלומיניום מחליף לעיתים את הצורן בטטרהדרונים. משום שהצורן הוא ארבע־ערכי בעוד שהאלומיניום הוא שלוש־ערכי נדרש פיצוי חשמלי שבא בצורת קטיון אשלגן (כמו שמתרחש במינרל אורתוקלז). קטיון האשלגן מוקף ב-12 יוני חמצן ומשמש כמקשר בין הלוחות. אולם, משום שיון האשלגן גדול בנפח והוא בעל מטען חשמלי קטן (+1), הקשר בין הלוחות הוא קשר חלש ולכן קל לפצל את הנציצים לאורך המישורים ומכאן תכונת הפצילות המושלמת. המינרלים השונים של קבוצת הנציצים נבדלים זה מזה בסידור הגאומטרי השונה של הלוחות זה על גבי זה ובהחלפות שלמות או חלקיות של הקטיונים. נציצים מצויים בסלעי יסוד חומציים כדוגמת הגרניט (מוסקוביט וביוטיט), בסלעי יסוד אולטרה-בסיסיים (פְלוֹגופּיט), בסלעים מותמרים כדוגמת הגנייס והשיסט (מוסקוביט, פּרַגוֹניט, ביוטיט) ובסלעי משקע (איליט). קבוצת הנציצים נפוצה למדי ומהווה כ-3% מהליתוספרה. בישראל ניתן למצוא נציצים (בעיקר מוסקוביט וביוטיט) בסלעים מגמתיים באזור אילת. מפיקי הנציצים העיקריים בעולם הם ארצות הברית, נורווגיה, דרום אפריקה, ברזיל, מדגסקר וקנדה. תכונות הנציצים: התנגדות חשמלית גבוהה, חוזק דיאלקטרי גבוה מאוד, התפשטות תרמית מינימלית, עמידות לטמפרטורה גבוהה (עד 600° צלזיוס במינרלים הנפוצים, עד 1000° צלזיוס בפלגופיט), פיצולם ללוחות דקיקים, חוזקם המכני ותכונת האלסטיות שלהם הופכים את הנציצים לחומר גלם חשוב בתעשיית החשמל. הגבישים הנקיים משמשים בקבלים ולמנורות רדיו. הגבישים הנקיים פחות משמשים כחומר בידוד, כחלונות לתנורי חימום והיתוך, כקישוט לבניינים ואפילו באיפור מינרלי. קבוצת הנציצים, באתר אנציקלופדיה בריטניקה (באנגלית)
גרוס מורן (ניופאונדלנד)

גרוס מורן (באנגלית: Gros Morne; מילולית: ההר הגדול הבודד) הוא הר בהרי לונג ריינג', הממוקם במערב האי ניופאונדלנד בפרובינציית ניופאונלנד ולברדור שבקנדה. ההר ממוקם בשטח הפארק הלאומי גרוס מורן. גובהו של ההר 807 מטרים מעל פני הים. ההר הוא הפסגה השנייה בגובהה באי ניופאונלנד (הפסגה הגבוהה ביותר היא הר הקאבוקס). ההר מתנשא לגובה של 707 מטרים מעל סביבתו. ההר מכוסה עצים עד לגובה של 600 מטרים מעל פני הים. ההר מנותק משאר הרי לונג ריינג', והוא "מבודד" מהם. שמו של ההר תיאורי. ההר הוא אתר תיירות פופולרי - האתר המתוייר ביותר באי ניופאונלנד. בהר מסלולי טיפוס, ומסלולי סקי. • Michael Burzynski, Gros Morne National Park • Tim Jepson, Phil Lee, The Rough Guide to Canada מדיה וקבצים בנושא גרוס מורן בוויקישיתוף הר גרוס מורן באתר summitpost תרשים הנוף הנשקף מהר גרוס מורן באתר peakvisor מפה טופוגרפית תלת־ממדית של אזור הר גרוס מורן מידע על סקי על הר גרוס מורן מסלול הטיפוס על הר גרוס מורן באתר trailpeak תצלומי טיפוס במעלה הר גרוס מורן תחזית מזג אוויר עדכנית ארוכת טווח עבור הר גרוס מורן (לפי גבהים) טיפוס במעלה גרוס מורן, סרטון באתר יוטיוב מידע גאוגרפי באתר summitpost מידע גאוגרפי באתר peakvisor לפי מקור אחר גובהו של ההר 806 מטרים מעל פני הים ראו בספר "Gros Morne National Park " מאת "Michael Burzynski" המפורט להלן בפסקת "לקריאה נוספת" מסלול הטיפוס על הר גרוס מורן סקי על הר גרוס מורן
גרוס מורן

האם התכוונתם ל... ראוניון גרוס מורן (ראוניון) – פסגה געשית באי ראוניון, מחוז שמעבר לים של צרפת טרינידד גרוס מורן - אחת משלוש הפסגות של גבעות טריניטי שבטרינידד קנדה גרוס מורן (ניופאונדלנד) – הר בהרי לונג ריינג', במערב האי ניופאונדלנד, בפרובינציית ניופאונדלנד ולברדור שבקנדה הפארק הלאומי גרוס מורן – פארק לאומי לאורך החוף המערבי של האי ניופאונדלנד
גרוס מורן (ראוניון)

גרוס מורן (באנגלית: Gros Morne) הוא פסגה געשית במזרח האי ראוניון. הפסגה ממוקמת מצפון לעיירה קילאו, ובסמוך ממערב לפסגת פיטון דה נז'. גובהה של הפסגה 3,019 מטרים מעל פני הים, והוא ההר השני בגובהו באי (אחרי הר פיטון דה נז', שגובהו 3,070 מטרים מעל פני הים). נהר ריוויר דה גאלט (Rivière des Galets) זורם לאורך מורדותיה המערביים של הפסגדה. ההר תלול, והטיפוס על ההר קשה. הטיפוס הראשון לפסגת ההר אירע בשנת 1939. • Insight Guides, Insight Guides Mauritius, Réunion & Seychelles גרוס מורן באתר משרד התיירות של ראוניון תיאור ההר מפת אזור הר גרוס מורן תצלומי הנוף הנשקף מפסגת גרוס מורן מזג אוויר נוכחי עדכני בהר גרוס מורן תחזית מזג אוויר עדכנית ארוכת טווח עבור הר גרוס מורן (לפי גבהים) סטטיסטיקות מזג אוויר ונתוני מזג אוויר היסטוריים עבור הר גרוס מורן טיפוס על הר גרוס מורן, סרטון באתר יוטיוב הגאזט הרשמי לשמות אתרים באיי האוקיינוס ההודי של ארצות הברית מידע גאוגרפי באתר הרשמי של ראוניון תיאור ההר
הארמון הלאומי (מקסיקו)

הארמון הלאומי (בספרדית: Palacio Nacional) הוא מקום מושבה של הממשלה הפדרלית במקסיקו. הוא ממוקם בכיכר המרכזית של מקסיקו סיטי, פלאסה דה לה קונסטיטוסיון. אתר זה היה ארמון עבור המעמד השליט במקסיקו מאז האימפריה האצטקית וחלק ניכר מחומרי הבנייה של הארמון הנוכחי הם מהמקור שהיה שייך למנהיג מוקטסומה השני מהמאה ה-16. הבניין משמש ומסווג כבניין ממשלתי, הארמון הלאומי, עם חזית הטיזונטל האדומה שלו, ממלאת את כל צדו המזרחי, לאורך של למעלה מ-200 מטרים (660 רגל). זהו ביתם של כמה משרדי ממשל כמו האוצר הפדרלי וגם הארכיון הלאומי. משמש כמעונו הרשמי של נשיא מקסיקו. מדיה וקבצים בנושא הארמון הלאומי בוויקישיתוף אל זוקאלו דה לה סיודד דה מקסיקו הארמון הלאומי של מקסיקו סיטי. ביקור, סקירה ותמונות של פלאסיו נסיונל במקסיקו סיטי מוזיאון וירטואלי. סיור וירטואלי בארמון הלאומי
Enoc

Enoc (ראשי תיבות של: El Negrito Ojos Claros, באנגלית: The Black Kid, Light Eyes) הוא אלבום האולפן רביעי של הזמר הפורטוריקני אוזונה. האלבום יצא לאור ב-6 בספטמבר 2020, על ידי חברות התקליטים סוני מיוזיק לטין ואאורה מיוזיק. מידע על האלבום Enoc באתר MusicBrainz מידע על האלבום Enoc באתר AllMusic Cabo, Leila (4 בספטמבר 2020). "20 Questions With Ozuna: Singer Talks Hit-Filled 'ENOC,' Sia Singing in Spanish and Dinner With Michael Jackson". Billboard. נבדק ב-23 בינואר 2020. {{cite web}}: (עזרה) Ozuna Releases New Album ENOC: Listen Enoc, spotify